**R O M Â N I A**

**JUDEŢUL SUCEAVA**

**COMUNA BAIA**

**Nr. 10140 din 18.11.2024**

**anunț recrutare**

**Post vacant: consilier clasa I, grad profesional superior, funcție publică de execuție la**

**Compartimentul asistență socială și autoritate tutelară din cadrul aparatului de specialitate al Primarului comunei Baia, județul Suceava**

Primăria comunei Baia, județul Suceava, organizează în data de 19.12.2024, ora 12.00 concurs de recrutare pentru ocuparea pe perioadă nedeterminată, a funcției publice de execuție, vacante de: **Consilier clasa I, grad profesional superior la Compartimentul asistență socială si autoritate tutelară din cadrul aparatului de specialitate al Primarului comunei Baia .**

Durata normală a timpului de lucru este de 8 ore/zi, respectiv 40 ore/săptămână.

**Conţinutul dosarului de concurs și modalitatea de înscriere la concurs**

Dosarul de concurs conţine, în mod obligatoriu:

a) formularul de înscriere prevăzut la art. 137 lit. b) din Anexa nr. 10 din OUG nr. 57/2019, cu modificările și completările ulterioare prin raportare la art. VII din OUG nr. 121/2023;

b) copia cărţii de identitate;

c) copia actului doveditor emis de autorităţile competente, în cazul în care a intervenit schimbarea numelui consemnat în certificatul de naştere;

d) copia carnetului de muncă şi/sau a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor necesare pentru ocuparea postului deţinut, potrivit prevederilor din prezentul cod, după caz;

e) copii ale diplomelor de studii sau echivalente, certificatelor şi altor documente care atestă efectuarea

unor specializări şi perfecţionări sau deţinerea unor competenţe specifice, după caz;

f) copia adeverinţei care atestă starea de sănătate corespunzătoare, eliberată cu cel mult 6 luni anterior

demarării etapei de selecţie de către medicul de familie al candidatului, şi a avizului psihologic eliberat pe baza unei evaluări psihologice organizate prin intermediul unităţilor specializate acreditate în condiţiile legii, valabil potrivit prevederilor legale;

g) cazierul judiciar;

h) declaraţia pe propria răspundere, prin completarea rubricii corespunzătoare din formularul de înscriere, sau adeverinţa care să ateste lipsa calităţii de lucrător al Securităţii sau colaborator al acesteia, în condiţiile prevăzute de legislaţia specifică;

i) declaraţia pe propria răspundere, prin completarea rubricii corespunzătoare din formularul de înscriere, privind faptul că, în ultimii 3 ani, persoana nu a fost destituită sau nu i-a încetat contractul individual de muncă pentru motive disciplinare.

Cazierul judiciar poate fi înlocuit cu o declaraţie pe propria răspundere prin completarea rubricii corespunzătoare din formularul de înscriere. În acest caz, candidatul declarat admis la proba de verificare a eligibilităţii şi care nu a solicitat expres la înscrierea la concurs preluarea informaţiilor direct de la autoritatea sau instituţia publică competentă are obligaţia să completeze dosarul de concurs pe tot parcursul desfăşurării etapei de selecţie, dar nu mai târziu de data şi ora organizării interviului, sub sancţiunea neemiterii actului administrativ de numire în funcţia publică. În situaţia în care, la înscrierea la concurs, candidatul solicită expres preluarea informaţiilor direct de la autoritatea sau instituţia publică competentă, extrasul de pe cazierul judiciar se solicită potrivit legii şi procedurii aprobate la nivel instituţional.

Conform dispozițiilor art. VII alin. (15) din OUG nr. 121/2023 coroborate cu cele ale art. 38 alin. (7) din Anexa10 la OUG nr. 57/2019, cu modificările și completările ulterioare, modelul orientativ al adeverinţei eliberate de angajator pentru perioada lucrată care atestă vechimea în muncă şi în specialitatea studiilor este prevăzut la art. 137 lit. e) din Anexa 10 la OUG nr. 57/2019, cu modificările și completările ulterioare.

**Modalitatea de înscriere la concurs**

Potrivit dispozițiilor art. VII alin. (17) din OUG nr. 121/2023, dosarul de concurs se poate depune personal de către candidat, se poate transmite prin intermediul unui serviciu de curierat sau se poate transmite în format electronic, la adresa de e-mail indicată de autoritatea sau instituţia publică în anunţul de concurs. Dosarelor de concurs transmise de candidaţi la adresa de e-mail indicată de autoritatea sau instituţia publică în anunţul de concurs după terminarea programului de lucru al autorităţii sau instituţiei publice, dar în perioada de depunere a dosarelor de concurs, li se atribuie număr de înregistrare în ziua lucrătoare următoare, iar dosarul de concurs este considerat ca fiind depus în termen.

Documentele care constituie dosarul de concurs se depun în copie, cu obligaţia candidatului de a prezenta secretarului comisiei de concurs originalele acestor documente, pentru certificare pentru conformitate cu originalul, până cel târziu la data desfăşurării probei interviului, sub sancţiunea neemiterii actului administrativ de numire în funcţia publică în cazul promovării concursului.

**1. Condiții generale de ocupare a funcției publice de execuție vacante – consilier clasa I, grad profesional Superior la Compartimentul asistență socială și autoritate tutelară din cadrul aparatului de specialitate al Primarului comunei Baia:**

a) are cetăţenia română şi domiciliul în România;

b) cunoaşte limba română, scris şi vorbit;

c) are vârsta de minimum 18 ani împliniţi;

d) are capacitate deplină de exerciţiu;

e) este apt din punct de vedere medical şi psihologic să exercite o funcţie publică

Atestarea stării de sănătate se face pe bază de examen medical de specialitate, de către medicul de familie, respectiv pe bază de evaluare psihologică organizată prin intermediul unităţilor specializate acreditate în condiţiile legii;

f) îndeplineşte condiţiile de studii şi vechime în specialitate prevăzute de lege pentru ocuparea funcţiei publice;

g) îndeplineşte condiţiile specifice, conform fişei postului, pentru ocuparea funcţiei publice;

h) nu a fost condamnată pentru săvârşirea unei infracţiuni contra umanităţii, contra statului sau contra

autorităţii, infracţiuni de corupţie sau de serviciu, infracţiuni care împiedică înfăptuirea justiţiei, infracţiuni de fals ori a unei infracţiuni săvârşite cu intenţie care ar face-o incompatibilă cu exercitarea funcţiei publice, cu excepţia situaţiei în care a intervenit reabilitarea, amnistia post - condamnatorie sau dezincriminarea faptei;

i) nu le-a fost interzis dreptul de a ocupa o funcţie publică sau de a exercita profesia ori activitatea în

executarea căreia a săvârşit fapta, prin hotărâre judecătorească definitivă, în condiţiile legii;

j) nu a fost destituită dintr-o funcţie publică sau nu i-a încetat contractul individual de muncă pentru motive disciplinare în ultimii 3 ani;

k) nu a fost lucrător al Securităţii sau colaborator al acesteia, în condiţiile prevăzute de legislaţia specifică.

**2. Condiții specifice de ocupare a funcției publice de execuție vacante consilier clasa I, grad profesional superior la Compartimentul asistență socială și autoritate tutelară din cadrul aparatului de specialitate al Primarului comunei Baia :**

- studii universitare de licență absolvite cu diplomă de licență sau echivalentă, în domeniu de studiu: asistenta socială;

- vechime minimă în specialitatea studiilor: 7 ani .

**Calendarul de desfășurare a concursului:**

- Dosarele de înscriere la concurs se vor depune la Registratura Primăriei comunei Baia, situată în localitatea Baia, strada Nicolae Stoleru ,nr.2 comuna Baia , județul Suceava, în termen de 20 de zile de la data publicării anunțului pe pagina de internet a instituției: 18.11. 2024 – 09.12.2024 ora 16.00.

- Concursul se organizează la sediul Primăriei comunei Baia, județul Suceava, situată în localitatea Baia, Strada Nicolae Stoleru nr.2, comuna Baia, județul Suceava, Sala de ședințe, după cum urmează:

a) selecția dosarelor de înscriere: în termen de maximum 5 zile lucrătoare de la data expirării termenului de depunere a dosarelor;

b) proba scrisă va fi susținută în data de 19.12.2024, ora 12.00;

c) proba interviului în termen de cel mult 5 zile lucrătoare de la susținerea probei scrise.

- Termenul de depunere a contestațiilor: cel mult 24 de ore de la data afişării rezultatului selecţiei dosarelor, respectiv de la data şi ora afişării rezultatului probei scrise ori a interviului;

Relaţii suplimentare se pot obţine de la sediul Primăriei comunei Baia – telefon 0230/572504, persoană de contact – Iftimie Ana –Maria, consilier juridic.

**BIBLIOGRAFIA ȘI TEMATICA PENTRU**

Funcție publică de execuție: consilier clasa I, grad profesional superior la Compartimentul asistență socială și autoritate tutelară din cadrul aparatului de specialitate al Primarului comunei Baia:

1. Constituţia României, republicată;

cu tematica: Bibliografia va fi studiată integral

2. Ordonanţa Guvernului nr. 137/2000 privind prevenirea şi sancţionarea tuturor formelor de discriminare, republicată, cu modificările şi completările ulterioare;

cu tematica: Bibliografia va fi studiată integral

3. Legea nr. 202/2002 privind egalitatea de șansă şi de tratament între femei şi bărbaţi, republicată, cu

modificările și completările ulterioare;

cu tematica: Bibliografia va fi studiată integral

4. Partea I, titlul I și titlul II ale părţii a II-a, titlul I al părții a IV a, titlul I și II ale părții a VI a din Ordonanţa de urgenţă a Guvernului nr. 57/2019, cu modificările şi completările ulterioare;

cu tematica: partea I, titlul I și titlul II ale părţii a II-a, titlul I al părții a IV a, titlul I și II ale părții a VI a din Ordonanţa de urgenţă a Guvernului nr. 57/2019, cu modificările şi completările ulterioare

5. Legea nr.196 / 2016 privind venitul minim de incluziune;

cu tematica: Bibliografia va fi studiată integral

6. Legea nr. 272 / 2004 privind protecția și promovarea drepturilor copilului, republicată , cu modificările și completările ulterioare;

cu tematica: capitolul II – Drepturile copilului, capitolul III – Protecția specială a copilului lipsit, temporar sau definitiv de ocrotirea părinților săi

7.Legea nr.17 / 2000 privind asistența socială a persoanelor vârstnice, republicată, cu modificările și completările ulterioare

cu tematica: capitolul IV – Procedura de stabilire, suspendare și încetare a drepturilor de asistență socială pentru persoanele vârstnice

8. Legea nr. 292/2011 a asistenței sociale.

cu tematica: capitolul IV – Măsuri integrate de asistență socială.

**Notă: Candidații vor avea în vedere la studierea actelor normative din bibliografia stabilită pentru concurs, inclusiv republicările, modificările şi completările acestora.**

**Formularul de înscriere și modelul de adeverință sunt atașate.**

**PRIMAR**,

TOMESCU MARIA